২০১৪ সাল আর্সেনাল সমর্থকদেরও একেবারে নিরাশ করেনি। মরসুমের মাঝামাঝি সময় অবধি এগিয়ে থেকেও লীগ না জেতার আক্ষেপ তাদের থাকবে - কিন্তু ২০০৫ সালের পর আবার এই প্রথম এফ-এ কাপ জেতা সেই আক্ষেপ অনেকটাই মিটিয়ে দেবে। ইংল্যান্ডের এই কাপ টুর্নামেন্ট বিশ্বের প্রাচীনতম কাপ টুর্নামেন্ট। নয় বছর ধরে বিভিন্ন টুর্নামেন্টে চ্যাম্পিয়ন হওয়ার কাছাকাছি এসেও শিরোপা অধরা রয়ে গেছে। তাই ওয়েম্বলী স্টেডিয়ামে ফাইনাল ম্যাচে অপেক্ষাকৃত দুর্বল দল হাল সিটি যখন খেলা শুরুর প্রথম আট মিনিটের মধ্যেই ২ গোলে এগিয়ে যায়, তখন আর্সেনাল সমর্থকদের মাথায় হাত - স্বপ্ন হয়তো এবারেও অধরা রয়ে গেল। কিন্তু তখনও হার মানেনি খেলোয়াড়েরা; শেষ পর্যন্ত খেলা গড়ায় একষ্ট্রা টাইম অবধি আর পুরোপুরি আধিপত্য বজায় রেখে তারা জিতে যায় ৩-২ গোলে। সমর্থকেরা এক স্বস্তির নিঃশ্বাস ফেলে আর ভেঙ্গে পড়ে আনন্দের বাঁধ।